KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2025. december 10-i ülésére)


TÁRGY: 	HELYI ESÉLYEGYENLŐSÉGI PROGRAM FELÜLVIZSGÁLATA
Az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (1) bekezdése szerint a települési önkormányzat ötévente helyi esélyegyenlőségi programot fogad el. A program elkészítésére vonatkozó részletszabályokat „a helyi esélyegyenlőségi programok elkészítésének szabályairól és az esélyegyenlőségi mentorokról” szóló 321/2011. (XII.27.) Korm. rendelet „2. A helyi esélyegyenlőségi program elkészítésének szempontjai” fejezete alapján alkalmaztuk, különös figyelmet fordítva a Magyarország helyi önkormányzatairól szóló 2011. évi CLXXXIX. törvény előírásaira.

Az előterjesztés mellékletét képező „Helyi Esélyegyenlőségi Program” tartalmazza városunk esélyegyenlőségi helyzetelemzését, mely az alábbi kiemelt és a program megvalósításával érintett célcsoportok állapotát mutatja be:
· a mélyszegénységben élők és a romák,
· a gyermekek,
· az idősek,
· a fogyatékkal élők,
· a nők.
A program tartalmaz továbbá egy Intézkedési tervet, amely meghatározza a feladatokat, azok elvégzésének szereplőit, annak érdekében, hogy a kiemelt célcsoportoknak biztosítva legyen a lehetősége az esélyegyenlőség megteremtésére, elérésére. 

A Helyi Esélyegyenlőségi Program a 156/2023. számú Képviselő-testületi határozattal került elfogadásra. A programot két évente kell felülvizsgálni, amely ebben a tárgyévben esedékes. A felülvizsgálat során az adatok frissítése, valamint az intézkedések áttekintése történt meg. 

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2025. december 2.
Domonyi László Mihály sk.
polgármester
 





HATÁROZAT-TERVEZET

Kiskőrös Város Képviselő-testülete a Helyi Esélyegyenlőségi Program felülvizsgálatát a határozat-tervezet mellékletében foglaltak szerint fogadja el.

Felelős: 	polgármester
Határidő: 	azonnal


